袁莎妮

袁莎妮係香港總商會總裁，香港政府前政務官，被稱為前政務司司長唐英年嘅「愛將」。

簡歷 
袁莎妮喺嘉諾撒聖心書院畢業，再喺英國牛津大學一級榮譽畢業，1991年加入香港政府做政務主任。

2002年7月，唐英年做工商及科技局局長，袁莎妮做唐英年嘅政務助理，2003年唐英年獲委任為財政司司長，袁莎妮繼續做佢嘅政務助理至2006年。其後做過副行政署長，2010年9月離開政府，最後任職運輸及房屋局副秘書長，當時人工一個月約莫14萬港元。

香港總商會總裁招聘爭議 
2011年8月，袁莎妮獲香港總商會請做總裁，接替提早離職嘅方志偉，成為香港總商會頭一位女總裁同埋最後生總裁。傳媒報導指袁莎妮並唔係按香港總商會嘅慣例公開招聘，而係由香港總商會主席胡定旭揀過再經理事會確認，惹來爭議。2011年9月20號嘅《明報》訪問袁莎妮，佢否認加入總商會係為唐英年參選第4屆香港行政長官選舉「拉票」，並強調「不存在種票」。又否認同胡定旭為唐英年助選有關。

被懷疑婚外情 
袁莎妮未婚，2011年9月19號《明報》報道，詹培忠問過唐英年佢嘅「婚外情」，並指「唐英年回應話係『過去式』」。《明報》提及袁莎妮嘅名，暗示有關。第二日《明報》訪問袁莎妮，佢強烈否認同時任政務司司長唐英年有婚外情，又讚前上司唐英年係一「尊敬嘅上司」。

2017年4月，王維基同袁莎妮一齊現身曾俊華66歲生日派對，正印女朋友身份曝光。2018年10月，王維基同袁莎妮入紙登記結婚。

攷

香港總商會 - 總裁在線

類:前香港政府官員
類:牛津大學舊生
類:嘉諾撒聖心書院舊生
莎妮